**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Zmluvné strany**

**Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní VO>

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu v tvare IBAN: SK07 0720 0000 0000 0000 1919

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

**Zhotoviteľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „zhotoviteľ“)

(objednávateľ a zhotoviteľ spolu aj ako „zmluvné strany“)

**Preambula**

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, podlimitnú zákazku bez využitia elektronického trhoviska podľa § 112 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom **OPRAVA POŠKODENÝCH PODLÁH A REKONŠTRUKCIA PRIESTOROV GARÁŽÍ** na 3.PP, 2.PP, 1.PP, mezanínu, hospodárskeho a bankového dvorav budove Národnej banky Slovenska.
2. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Pre účely zmluvy sa pod budovou objednávateľa rozumie budova ústredia objednávateľa nachádzajúca sa na ulici Imricha Karvaša 1, 813 25 Bratislava.

**Článok I**

**Predmet zmluvy**

1. Predmetom zmluvy je záväzok zhotoviteľa zhotoviť, vykonať sanáciu (opravu) parkovacích priestorov v budove objednávateľa, a to:
2. časť vjazdu-mezanín na 1. nadzemnom podlaží (1. NP)
3. podzemné parkovacie priestory na 1. podzemnom podlaží (1. PP)
4. podzemné parkovacie priestory na 2. podzemnom podlaží (2. PP)
5. podzemné parkovacie priestory na 3. podzemnom podlaží (3. PP)
6. hospodársky dvor na 1. nadzemnom podlaží (1. NP)
7. bankový dvor na 1. nadzemnom podlaží (1. NP)

(ďalej spolu len „dielo“ alebo „predmet plnenia“), v rozsahu a kvalite podľa projektovej dokumentácie vypracovanej spoločnosťou A B.K.P.Š., spol. s r.o., sídlom Nobelova 34, 831 02 Bratislava, IČO: 45 318 131 v mesiaci jún 2019 (ďalej len „projektová dokumentácia“) a projektovej dokumentácie Pasportizácia porúch z 08/2018.

1. Výpočet činností sanácie - diela a presná technická špecifikácia diela je uvedená v Prílohe 4 – Projektová dokumentácia zmluvy.
2. Zhotoviteľ sa zaväzuje zhotoviť dielo podľa právoplatného rozhodnutia č. 5714/54102/2020/STA/Fed vydaného Mestskou časťou Bratislava – Staré mesto zo dňa 30.11.2020, ktorým sa vydáva stavebné povolene na stavbu „*Oprava poškodených podláh a priestorov garáží na 3.PP,2.PP, 1.PP, mezanínu, hospodárskeho a bankového dvora*“ v budove Národnej banky Slovenska, (ďalej len „stavebné povolenie“) a podľa podmienok dohodnutých v  zmluve.
3. Zhotoviteľ sa zaväzuje zhotoviť dielo v nasledovných pracovných celkoch, záberoch, ktoré vyjadrujú dokopy 13. častí diela, a to:

|  |  |  |  |
| --- | --- | --- | --- |
| **Predmet plnenia** | **Popis** | | |
| **Podlažie** | **Pôdorysná plocha v m2** | **Počet parkovacích plôch** |
| **1. časť diela** | 1. NP | 1 144 | 29 |
| **2. časť diela** | 1. NP a 1. PP | 1 358 | 29 |
| **3. časť diela** | 1. PP | 770 | 30 |
| **4. časť diela** | 1. PP | 950 | 34 |
| **5. časť diela** | 2. PP | 843 | 29 |
| **6. časť diela** | 2. PP | 650 | 26 |
| **7. časť diela** | 2. PP | 1 170 | 41 |
| **8. časť diela** | 2. PP, 3. PP | 1 082 | 42 |
| **9. časť diela** | 3. PP | 1 150 | 29 |
| **10. časť diela** | 3. PP | 740 | 14 |
| **11. časť diela** | 3. PP | 1 000 | 36 |
| **12a. časť diela\*** | 1. NP | 314 | **-** |
| **12b. časť diela\*\*** | 1. NP | 296 | **-** |

**\*hospodársky dvor**

**\*\*bankový dvor**

1. Objednávateľ sa zaväzuje riadne a včas zhotovené dielo prevziať a zaplatiť zaň dohodnutú cenu podľa platobných podmienok dohodnutých v zmluve.

**Článok II**

**Miesto, termín a čas zhotovenia diela**

1. Miestom zhotovenia diela je budova-ústredie objednávateľa.
2. Zhotoviteľ sa zaväzuje zriadiť stavenisko diela do 30 dní odo dňa nadobudnutia účinnosti zmluvy.
3. Zhotoviteľ sa zaväzuje zhotoviť dielo do 24 mesiacov odo dňa zriadenia staveniska diela.
4. Zhotoviteľ sa zaväzuje postupovať podľa časového harmonogramu, ktorý je vypracovaný v súlade s termínmi zmluvy (ďalej len „časový harmonogram“) a je možné ho zmeniť iba na základe písomného súhlasu objednávateľa. V prípade takejto zmeny a v prípade súladu takejto zmeny s § 18 zákona o verejnom obstarávaní nie je potrebné uzatvoriť písomný dodatok k  zmluve. Časový harmonogram uvedený v Prílohe 2 zmluvy určuje termíny zhotovovania diela resp. jeho častí; to neplatí pre stanovený termín uvedený v bode 2 a bode 3 tohto článku zmluvy.
5. Ak sa vyskytne prekážka, pre ktorú nebude zhotoviteľ schopný zhotoviť dielo prípadne niektorú jeho časť, je zhotoviteľ povinný bez zbytočného odkladu o tom informovať objednávateľa a zvolať pracovné stretnutie, na ktorom si zmluvné strany dohodnú ďalší postup.
6. Čas zhotovovania diela (výkon jednotlivých činností pri zhotovovaní diela) je nasledovný:
   1. Navrhované hlučné a prašné činnosti budú vykonávané v nočných hodinách (v čase po ukončení pracovnej doby t. j. od 18:00 h) a počas víkendov (soboty a nedele).
   2. Ostatné činnosti (mimo hlučných a prašných činností a mimo činností ktoré neobmedzujú prevádzku objednávateľa) budú vykonávané v čase od 7:00 h do 20:00 h bez obmedzenia, a to v priestore staveniska diela (priestor ohraničený oplotením).
7. Zhotoviteľ nie je v omeškaní s termínom zhotovenia diela počas doby, keď nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom termín zhotovenia diela sa predĺži o túto dobu. Pokiaľ dôjde v dobe zhotovenia diela k takým zmenám projektového riešenia, ktoré vyžadujú zväčšenie dohodnutého rozsahu zhotovenia diela naviac prácami oproti výkazu výmer, predĺži sa po vzájomnom odsúhlasení zmluvných strán termín o dobu porebnú na realizovanie požadovaných zmien a naviac prác.
8. Zhotoviteľ nie je v omeškaní s dodržaním termínu zhotovenia diela, ak objednávateľ zhotoviteľa písomne upozorní, aby v zhotovovaní diela nepokračoval, a to z dôvodu potreby získania stanoviska dotknutého orgánu verejnej správy prípadne inej dotknutej organizácie.
9. Objednávateľ sa zaväzuje odovzdať miesto zhotovenia diela, t. j. stavenisko, bezodkladne najneskôr do dňa nadobudnutia účinnosti zmluvy. Zhotoviteľ sa zaväzuje stavenisko prevziať. O odovzdaní a prevzatí staveniska vyhotovia zmluvné strany písomný zápis o odovzdaní a prevzatí staveniska (ďalej len „zápis o odovzdaní a prevzatí staveniska“), ktorý podpíšu oprávnení zástupcovia oboch zmluvných strán. Podpísaním zápisu o odovzdaní a prevzatí staveniska zhotoviteľom prechádza na zhotoviteľa nebezpečenstvo škody na zhotovovanom diele v mieste zhotovovania, vykonávania diela a to až do doby odovzdania dokončeného diela objednávateľovi.

**Článok III**

**Cena za dielo a platobné podmienky**

1. Cena za dielo v rozsahu stanovenom touto zmluvou bola dojednaná dohodou zmluvných strán a v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Položkový rozpočet ceny za dielo je uvedený v Prílohe 3 zmluvy a je pevne stanovený, pričom celková cena za dielo je nasledovná:

**celková cena za dielo bez DPH vo výške: <vyplní uchádzač> eur bez DPH**

**(slovom: <vyplní uchádzač> eur bez DPH).**

1. V celkovej cene za dielo sú zahrnuté všetky náklady zhotoviteľa spojené s plnením predmetu zmluvy, najmä doprava, náklady na dodávku stavebného materiálu, náklady na odvoz a likvidáciu odpadu, náklady na účasť na pracovných stretnutiach, náklady za záručné práce a opravy diela,  odstraňovanie všetkých vád a nedorobkov diela a pod.
2. Cenu za dielo je možné zvýšiť v súlade s § 18 zákona o verejnom obstarávaní a len v prípade, keď vznikne potreba zmeny obsahu alebo rozsahu diela, ktorá nebola predvídateľná v čase uzatvorenia zmluvy, alebo ak objednávateľ bude od zhotoviteľa požadovať naviac práce, ktoré nie sú predmetom zmluvy (ďalej len „naviac práce“). Zmena ceny za dielo musí byť vykonaná len vo forme písomného dodatku k  zmluve. V prípade naviac prác sa zmluvné strany dohodli, že budú ocenené podľa jednotkových cien uvedených v jednotlivých položkách Prílohy 3 zmluvy. V prípade nemožnosti ocenenia naviac prác podľa predchádzajúcej vety, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona č. 18/1996 Z. z. o cenách v znení neskorších predpisov. Podkladom na uzatvorenie dodatku bude písomný súhlas objednávateľa s naviac prácami alebo písomná požiadavka objednávateľa na naviac práce.
3. Fakturácia prác za dielo sa bude vykonávať mesačne, formou mesačných faktúr vystavených na základe zhotoviteľom predložených a objednávateľom odsúhlasených súpisov skutočne vykonaných prác na diele za uplynulý mesiac, vrátane hodnoty zabudovaného materiálu. Zhotoviteľ je povinný vystaviť mesačnú faktúru najneskôr do 15-teho dňa mesiaca nasledujúceho po mesiaci, v ktorom boli práce vykonané. Konečnú faktúru za dielo je zhotoviteľ oprávnený vystaviť najneskôr do 15 dní po podpise protokolu o celkovom odovzdaní a prevzatí diela podpísaného oboma zmluvnými stranami a po odsúhlasení skutočne vykonaných prác na diele objednávateľom.
4. Zhotoviteľ je povinný, pred mesačnou fakturáciou prác za dielo (za uplynulý mesiac), predložiť na odsúhlasenie zástupcovi objednávateľa súpis vykonaných prác na diele, ktorý ich odsúhlasí, resp. vráti na prepracovanie do 5 pracovných dní od jeho predloženia.
5. Ak zhotoviteľ odovzdá objednávateľovi dielo resp. jeho príslušnú časť s vadami a nedorobkami a objednávateľ sa ho rozhodne prevziať, tak objednávateľ zadrží zhotoviteľovi 15 % z fakturovanej sumy bez DPH, pričom z ktorých:

7.1 10 % uhradí objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po odstránení vád a nedorobkov zistených pri prevzatí delia resp. časti diela objednávateľom, ak nedôjde k jej použitiu v zmysle bodu 10 tohto článku zmluvy,

7.2 5 % uhradí objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po ukončení záručnej doby, ak nedôjde k jej použitiu v zmysle bodu 11 tohto článku zmluvy.

1. Ak zhotoviteľ odovzdá objednávateľovi dielo bez vád a nedorobkov, tak objednávateľ si vyhradzuje právo zadržať zhotoviteľovi 3 % z fakturovanej sumy bez DPH z konečnej faktúry, ktorú uhradí objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po ukončení záručnej doby, ak nedôjde k jej použitiu v zmysle bodu 11 tohto článku zmluvy.
2. V prípade podľa bodu 8 tohto článku zmluvy bude zadržaná čiastka vytvorená tak, že objednávateľ zadrží zhotoviteľovi 3 % z fakturovanej sumy bez DPH z konečnej faktúry. Zhotoviteľ uvedie výšku zadržanej čiastky na konečnej faktúre. Zmluvné strany sa vzájomne dohodli, že po dobu plnenia predmetu plnenia suma zadržanej čiastky ako formy zabezpečenia nepredstavuje nezaplatenú časť dohodnutej ceny za dielo, s ktorou by bol objednávateľ v omeškaní so zaplatením, ale dohodou zmluvných strán, že táto nesplatná pohľadávka zhotoviteľa slúži na účel uvedený v bode 10 alebo 11 tohto článku zmluvy.
3. Zadržanú čiastku v zmysle bodu 7.1 tohto článku zmluvy je objednávateľ oprávnený použiť na prípadnú úhradu nákladov na odstránenie vád a nedorobkov, ktoré zhotoviteľ neodstránil v lehote stanovenej v protokole o odovzdaní a prevzatí časti diela prípadne v protokole o celkovom odovzdaní a prevzatí diela alebo úhradu akýchkoľvek nárokov objednávateľa voči zhotoviteľovi v priamej alebo nepriamej súvislosti s touto zmluvou.
4. Zadržanú čiastku v zmysle bodu 7.2 tohto článku zmluvy alebo v zmysle bodu 9 tohto článku zmluvy je objednávateľ oprávnený použiť na prípadnú úhradu nákladov na odstránenie vád zistených objednávateľom počas záručnej doby, na ktorých odstránenie je v zmysle zmluvy povinný zhotoviteľ, alebo ich zhotoviteľ neodstráni v súlade s technicko-kvalitatívnymi podmienkami podľa zmluvy a v lehote určenej podľa príslušných ustanovení zmluvy a bude určená aj na úhradu nároku objednávateľa na náhradu škody, ktorá objednávateľovi porušením uvedených povinností skutočne vznikne. Tým nie je dotknutý nárok objednávateľa na náhradu škody prevyšujúcej zadržanú finančnú čiastku. Zároveň je zadržaná čiastka určená na zabezpečenie aj iných peňažných pohľadávok objednávateľa voči zhotoviteľovi, ktoré vzniknú v priamej alebo nepriamej súvislosti s touto zmluvou.
5. K cene za dielo bude fakturovaná DPH podľa platného všeobecne záväzného právneho predpisu účinného v čase fakturácie.
6. Zmluvné strany sa dohodli a výslovne súhlasia s tým, že zhotoviteľ môže zasielať elektronickú faktúru z e-mailovej adresy *<vyplní uchádzač>* na e-mailovú adresu faktury.ofr@nbs.sk vo formáte PDF. Objednávateľ vyhlasuje, že má výlučný prístup k uvedenej e-mailovej adrese. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu zmeny nie je potrebné uzatvoriť dodatok k zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Prílohou konečnej faktúry (v zmysle bodu 5 tohto článku) je sken protokolu o celkovom odovzdaní a prevzatí diela podpísaného oprávnenými osobami zmluvných strán. Za deň doručenia elektronickej faktúry objednávateľovi sa považuje deň odoslania elektronickej faktúry na adresu faktury.ofr@nbs.sk. Zmluvné strany sa dohodli, že v prípade pochybností sa elektronická faktúra považuje za doručenú uplynutím troch pracovných dní odo dňa preukázateľného odoslania elektronickej faktúry objednávateľovi prostredníctvom elektronickej pošty na e-mailovú adresu faktury.ofr@nbs.sk. Objednávateľ je povinný bezodkladne písomne oznámiť zhotoviteľovi akúkoľvek zmenu, ktorá by mohla mať vplyv na doručovanie elektronickej faktúry, najmä zmenu kontaktnej e-mailovej adresy pre zasielanie elektronickej faktúry.
7. Faktúra je splatná do 30 dní odo dňa jej doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. V prípade, že faktúra nebude po vecnej a/alebo formálnej stránke správne vyhotovená alebo bude obsahovať nesprávne údaje, objednávateľ je oprávnený ju vrátiť zhotoviteľovi na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti faktúry začne plynúť dňom doručenia správne doplnenej alebo správne prepracovanej (opravenej) faktúry objednávateľovi.
8. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o DPH. Porušenie daňovej povinnosti vyplývajúcej zo všeobecne záväzného právneho predpisu je podstatným porušením zmluvy a oprávňuje objednávateľa na okamžité odstúpenie od zmluvy.
9. V prípade, ak dôjde k odstúpeniu alebo ukončeniu zmluvy z dôvodov na strane objednávateľa, zhotoviteľ vyúčtuje vykonané práce na predmete zmluvy ku dňu odstúpenia alebo ukončenia zmluvy vo výške zodpovedajúcej vzájomne odsúhlaseného rozsahu vykonaných prác k dátumu odstúpenia alebo ukončenia zmluvy.
10. Zhotoviteľ nie je oprávnený previesť práva a povinnosti vyplývajúce pre neho z zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.

**Článok IV**

**Odovzdanie diela**

1. Zmluvné strany sa dohodli, že jednotlivé celky, zábery diela budú odovzdané a prevzaté v závislosti od ich zhotovenia v súlade s časovým harmonogramom podľa Prílohy 2 zmluvy, a to za účelom ich čo najskoršieho užívania objednávateľom. Jednotlivé celky, zábery diela sa považujú za odovzdané a prevzaté dňom podpisu protokolu o odovzdaní a prevzatí časti diela oprávnenými zástupcami oboch zmluvných strán. Pokiaľ sa objednávateľ rozhodne prevziať jednotlivý celok, záber diela s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v protokole o odovzdaní a prevzatí časti diela odstrániť v lehotách primerane určených objednávateľom.
2. Zmluvné strany sa dohodli, že celkové odovzdanie a prevzatie diela sa vykoná bezodkladne po odovzdaní posledného celku, záberu diela (časť 12b.), a to na základe protokolu o celkovom odovzdaní a prevzatí diela, podpísaného oprávnenými osobami oboch zmluvných strán.
3. Zhotoviteľ písomne oznámi v dostatočnom časovom predstihu najmenej však 3 dni vopred objednávateľovi, že dielo je pripravené na odovzdanie objednávateľovi. Na základe tohto oznámenia dohodne objednávateľ so zhotoviteľom konkrétny termín odovzdania a prevzatia diela, ktorý je v súlade s termínmi stanovenými touto zmluvou.
4. Súčasťou protokolu o celkovom odovzdaní a prevzatí diela bude aj odovzdanie všetkej potrebnej dokumentácie a dokladov, ktorými zhotoviteľ deklaruje kvalitu vykonaných prác na diele:
5. správa o vykonaní prác s prípadným opisom vykonaných zmien a odchýlok od projektovej dokumentácie a v príslušných povoleniach,
6. zápisy, protokoly a osvedčenia o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),
7. zápisy o vykonaných revíziách v zmysle platných technických noriem,
8. osvedčenia o akosti použitých materiálov, certifikáty,
9. fotokópie zo stavebného denníka,
10. doklady o preukázaní zhody, atesty, certifikáty použitých výrobkov na zhotovenom diele,
11. potvrdenie správcu skládky o prijatí stavebných odpadov vo fakturovanom množstve,
12. potvrdenie o odstránení vád a nedorobkov (v prípade ak boli zistené),
13. projektovú dokumentáciu skutočného vyhotovenia stavby.
14. Pokiaľ zhotoviteľ nepredloží všetky dokumenty a doklady uvedené ako súčasť protokolu o celkovom odovzdaní a prevzatí diela, dielo má vady brániace užívaniu a nie je pripravené k odovzdaniu.
15. Objednávateľ je oprávnený odmietnuť dielo prevziať, pokiaľ má dielo vady a nedorobky. Objednávateľ je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, sa opakuje preberacie konanie podľa tohto článku zmluvy. Zhotoviteľ sa zaväzuje odstrániť vady a nedorobky zistené pri preberaní diela v lehote primerane písomne určenej objednávateľom, pokiaľ sa zmluvné strany písomne nedohodnú inak.
16. Zmluvné strany sa dohodli, že dielo bude odovzdané zhotoviteľom a prevzaté objednávateľom v budove objednávateľa.
17. V zmysle § 542 ods. 1 Obchodného zákonníka prechádza akákoľvek časť a/alebo súčasť diela zhotovená zhotoviteľom priamo do vlastníctva objednávateľa, a to okamihom realizácie(zhotovenia, spracovania). Nebezpečenstvo škody na zhotovovanej veci však do doby úplného odovzdania a prevzatia celého diela znáša v zmysle príslušného ustanovenia zmluvy zhotoviteľ.

**Článok V**

**Spôsob plnenia predmetu zmluvy**

1. Pri zhotovení diela bude zhotoviteľ dodržiavať projektovú dokumentáciu, všeobecne záväzné právne predpisy, technické normy, dojednania zmluvy a bude sa riadiť podkladmi a pokynmi objednávateľa, zápismi a dohodami zmluvných strán na úrovni osôb oprávnených rokovať a vyjadreniami orgánov verejnej správy.
2. Zhotoviteľ vyhlasuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu zhotoveniu diela potrebné.
3. Zmluvné strany sa budú informovať o postupe zhotovovania diela na pracovných stretnutiach podľa dohody zmluvných strán.
4. Zhotoviteľ podpisom zmluvy potvrdzuje a zaväzuje sa, že ak na plnení zmluvy sa budú podieľať zamestnanci, tak to budú iba osoby legálne zamestnané zhotoviteľom v súlade s právnym poriadkom Slovenskej republiky. Zhotoviteľ sa zaväzuje na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.

V prípade, ak zhotoviteľ poruší svoju povinnosť podľa tohto bodu zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 dní odo dňa jej uplatnenia u zhotoviteľa objednávateľom.

1. Zhotoviteľ vykonáva, organizuje a zodpovedá za koordináciu vykonávania diela všetkými svojimi subdodávateľmi. Zadaním vykonania diela, resp. jeho časti subdodávateľovi sa zhotoviteľ nezbavuje zodpovednosti vykonať dielo riadne a včas v súlade s touto zmluvou. Zhotoviteľ je plne zodpovedný aj za odbornú spôsobilosť a kvalifikáciu subdodávateľa.
2. Zhotoviteľ zhotovujúci dielo je povinný dokladovať kvalitu vykonaných prác na diele dokumentmi a dokladmi, ktoré odovzdá objednávateľovi, ak sa zmluvné strany nedohodnú inak, súčasne s odovzdaním a prevzatím časti diela resp. celkovým odovzdaním a prevzatím diela, v opačnom prípade má dielo vady. Dokumentmi a dokladmi sú pre tento účel najmä:

* správa o vykonaní prác s prípadným opisom vykonaných zmien a odchýlok od projektovej dokumentácie a v príslušných povoleniach,
* zápisy, protokoly a osvedčenia o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),
* zápisy o vykonaných revíziách v zmysle platných technických noriem,
* osvedčenia o akosti použitých materiálov, certifikáty,
* fotokópie zo stavebného denníka,
* vyplnený skúšobný a kontrolný plán, potvrdený zhotoviteľom podľa § 13 zákona č. 254/1998 Z. z. o verejných prácach v znení neskorších predpisov s potvrdením o vykonaných skúškach a kontrolách,
* doklady o preukázaní zhody, atesty, certifikáty použitých výrobkov na zhotovenom diele,
* potvrdenie správcu skládky o prijatí stavebných odpadov vo fakturovanom množstve,
* potvrdenie o odstránení vád a nedorobkov (v prípade ak boli zistené),

1. Zhotoviteľ sa zaväzuje, že:
2. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré objednávateľ nechráni zodpovedajúcim spôsobom;
3. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu;
4. pred začatím prác na diele zhotoviteľ písomne predloží objednávateľovi menný zoznam zamestnancov vrátane zamestnancov jeho subdodávateľov v rozsahu meno a priezvisko, číslo občianskeho preukazu, a to minimálne však 3 pracovné dni vopred za účelom zabezpečenia vstupu do budovy objednávateľa na miesto realizácie diela. Objednávateľ vystaví osobám zhotoviteľa uvedeným v predchádzajúcej vete vstupové oprávnenia (t. j. vystaví preukaz). Osoby zhotoviteľa sú povinné pri zhotovovaní diela zdržovať sa a pohybovať sa len v čase potrebnom na uskutočnenie zmluvne dohodnutých činností a v priestoroch, v ktorých tieto činnosti vykonávajú. Stratu alebo krádež preukazu, ako aj jeho poškodenie a zmeny v osobných údajoch je zhotoviteľ povinný bezodkladne oznámiť objednávateľovi. Objednávateľ si vyhradzuje právo pri vstupe do niektorých častí objektov budovy objednávateľa a vymedzených priestorov budovy objednávateľa zabezpečiť vstup týmto osobám zhotoviteľa len za prítomnosti zamestnanca objednávateľa.
5. Projektantom objednávateľa je pre účely plnenia zmluvy spoločnosť A B.K.P.Š., spol. s r.o., sídlom Nobelova 34, 831 02 Bratislava, IČO: 45 318 131.
6. Bez písomného súhlasu objednávateľa nemôžu byť pre realizáciu diela použité iné materiály, výrobky a technické riešenia alebo vykonané iné zmeny, ktoré by boli odlišné oproti projektovej dokumentácii, alebo ktoré by neboli písomne schválené objednávateľom. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky. Zámenu materiálov a výrobkov musia potvrdiť projektant objednávateľa a objednávateľ, a to písomne zápisom do stavebného denníka.
7. Zhotoviteľ je povinný pred zakrytím/zastavaním akejkoľvek zrealizovanej časti diela nechať odsúhlasiť objednávateľom vykonanie časti diela, ktorá má byť zakrytá/zastavaná. K takémuto odsúhlaseniu a kontrole diela musí byť objednávateľ minimálne 3 pracovné dni vopred písomne vyzvaný záznamom v stavebnom denníku. Odsúhlasenie/kontrola takejto časti diela objednávateľom bude potvrdená v stavebnom denníku. V prípade, že zhotoviteľ nedodrží postup podľa predchádzajúcej vety a zakryje/zastavia časť diela, ktorá mala byť pred zakrytím/zastavaním odsúhlasená objednávateľom, má objednávateľ právo požadovať, aby zhotoviteľ zakrytie/zastavanie diela na vlastné náklady odstránil a príslušnú časť diela na vlastné náklady zhotovil kompletne znovu. Zároveň sa takéto konanie zhotoviteľa považuje za podstatné porušenie povinnosti zhotoviteľa s právom objednávateľa odstúpiť od zmlvuy. V prípade porušenia záväzku zhotoviteľa uvedeného v tomto bode zmluvy, je zhotoviteľ povinný uhradiť objednávateľovi zmluvnú pokutu vo výške 330 eur (slovom: tristotridsať eur) bez DPH za každé jednotlivé porušenie stanovenej povinnosti.
8. V prípade, že objednávateľ zistí, že zhotoviteľ nedodržuje schválenú projektovú dokumentáciu alebo že postupuje v rozpore s platnými technickými normami, je objednávateľ oprávnený požadovať od zhotoviteľa nahradenie takéhoto vadného plnenia plnením bezvadným. Zhotoviteľ je povinný odstrániť vadné plnenie a nahradiť ho bezvadným v lehote určenej objednávateľom. V prípade porušenia záväzku zhotoviteľa uvedeného v tomto bode zmluvy je zhotoviteľ povinný počas doby odstraňovania vadného plnenia uhradiť objednávateľovi zmluvnú pokutu vo výške 330 eur (slovom: tristotridsať eur) bez DPH za každý jednotlivý prípad odstraňovania vadného plnenia diela.
9. Pri zhotovovaní diela zhotoviteľ zabezpečí presuny stavebných materiálov a hmôt prostredníctvom malej mechanizácie, ak sa zmluvné strany nedohodnú inak. Pre tento účel sa zhotoviteľ zaväzuje pri zhotovovaní diela si zabezpečiť povolenie zabratia verejného priestranstva na zvláštne užívanie komunikácií na vlastné náklady.
10. Zhotoviteľ je povinný zabezpečiť pre svojich pracovníkov a pracovníkov subdodávateľa sociálne zariadenia v potrebnom a dostatočnom množstve.

**Článok VI**

**Práva a povinnosti zmluvných strán**

1. **Objednávateľ:**
   1. odovzdá zhotoviteľovi dve vyhotovenia projektovej dokumentácie v tlačenej forme a jedno vyhotovenie projektovej dokumentácie v elektronickej forme najneskôr do 7 dní odo dňa účinnosti zmluvy.

A taktiež odovzdá stanovisko k projektu organizácie dopravy vydané Krajským riaditeľstvom Policajného zboru v Bratislave, Krajský dopravný inšpektorát č. KRPZ-BA-KDI3-2497-001/2019 zo dňa 24.07.2019.

* 1. je povinný sledovať obsah stavebného denníka a k zápisom v ňom uvedeným sa vyjadriť do 3 pracovných dní, inak sa má za to, že s obsahom zápisu súhlasí.
  2. je oprávnený kontrolovať zhotovovanie diela a má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku, nevyhovie týmto požiadavkám objednávateľa, považuje sa to za podstatné porušenie zmluvy zo strany zhotoviteľa s právom objednávateľa odstúpiť od zmluvy.
  3. je oprávnený kontrolovať priebeh stavebných prác na diele, dodávateľský systém i dodržiavanie všeobecných pravidiel bezpečnosti práce.
  4. poskytne zhotoviteľovi priestor pre skládku materiálu podľa svojich aktuálnych možností, avšak nepreberá nebezpečenstvo škody alebo straty takto uskladneného materiálu. V prípade, že zhotoviteľ bude potrebovať väčší priestor pre skládku materiálu, tak si ďalší priestor na skládku materiálu zabezpečí sám na vlastné náklady.
  5. poskytne zhotoviteľovi počas realizácie diela vodu a elektrickú prípojku v miestne realizácie diela.

1. **Zhotoviteľ:**
   1. je povinný pred zahájením prác si nechať odsúhlasiť projekt dočasného dopravného značenia rozhodnutie Krajského riaditeľstva PZ SR spis. Zn.: KRPZ-BA-KD13-2497-001/2019 zo dňa 24.07.2019, alebo v prípade zmeny vypracovať nový.
   2. je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela v zmysle vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a predkladať stavebný denník objednávateľovi denne.
   3. je povinný dodržiavať pokyny týkajúce sa zhotovovania diela dané mu objednávateľom.
   4. je povinný sledovať obsah stavebného denníka a k zápisom objednávateľa v ňom uvedených sa vyjadriť do 2 pracovných dní, inak sa má za to, že s obsahom zápisu súhlasí.
   5. je povinný mať riadne vypísaný stavebný denník v zmysle § 46d stavebného zákona, v opačnom prípade sa to bude považovať za podstatné porušenie zmluvy zo strany zhotoviteľa s právom objednávateľa odstúpiť od zmluvy.
   6. v prípade zakrytia dovtedy vykonaných činností alebo častí diela, je povinný vyzvať objednávateľa na kontrolu realizovaného diela písomne v stavebnom denníku. Z dôvodu operatívnosti v zápise oznámi vopred predpokladanú hodinu a deň kontroly zakrývaných prác.
   7. je povinný v súlade s § 551 Obchodného zákonníka bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej spôsobilosti.
   8. má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do doby, keď takúto nevhodnosť mohol zistiť.
   9. ak zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a/alebo projektantovi objednávateľa a ak sa nedajú odstrániť, navrhnúť objednávateľovi zmenu diela.
   10. v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska (oplotenie, dočasné zábradlia, prechody, bezpečnostné pásky a pod.) Zhotoviteľ zabezpečí počas zhotovovania diela čo najmenšie obmedzenie plynulosti cestnej premávky.

Je povinný zabezpečiť počas zhotovovania Diela prejazd automobilov s prednostným právom jazdy.

* 1. zaväzuje sa dodržiavať v plnom rozsahu predpisy BOZP, PO a všeobecne záväzné predpisy na ochranu životného prostredia svojimi zamestnancami ako aj zamestnancami svojich subdodávateľov na stavenisku. S odpadmi vzniknutými pri svojej činnosti bude nakladať a likvidovať ich v zmysle platnej legislatívy. Pokiaľ dôjde k porušeniu týchto povinností, spôsobené škody, resp. akékoľvek nároky tretích osôb znáša zhotoviteľ. Školenie BOZP a PO vlastných zamestnancov a zamestnancov subdodávateľov vykoná zhotoviteľ.
  2. je povinný vypracovať na svoje náklady plán bezpečnosti a ochrany zdravia pri práci na stavenisku. Tento dokument v zmysle § 5 ods. 2 písm. b). NV 396/2006 o minimálnych bezpečnostných a zdravotných požiadavkách na stavenisko definuje pravidlá bezpečnosti práce a požiadavky týkajúce sa ochrany zdravia, požiarnej ochrany a ochrany životného prostredia na stavenisku počas realizácie projektu. Tento plán je neoddeliteľnou súčasťou zmluvy.

Koordináciu úloh BOZP pri realizácii prác zabezpečuje technik BOZP zhotoviteľa.

* 1. odborné práce na diele musia byť vykonané len zamestnancami zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce.
  2. nesmie počas zhotovovania diela znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť diela a ktoré boli definované projektovou dokumentáciou.
  3. zaväzuje sa pri realizácií diela použiť len také stavebné materiály a výrobky, ktoré spĺňajú podmienky zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, slovenské technické normy a iné platné právne predpisy.
  4. zabezpečí priestor, kde sa realizuje predmet zmluvy v súlade s ustanoveniami § 43i stavebného zákona.
  5. je povinný dielo realizovať v zmysle projektovej dokumentácie, v zmysle požiadaviek objednávateľa, správcov inžinierskych sietí a dotknutých orgánov verejnej správy.
  6. umožní orgánom štátneho stavebného dohľadu a nimi prizvaným znalcom prístup na stavenisko a vytvorí podmienky pre výkon dohľadu.
  7. počas zhotovovania diela zabezpečí také opatrenia, ktorými bude minimalizovaný negatívny vplyv diela na okolie a životné prostredie.
  8. zabezpečí účasť svojich zamestnancov a svojich subdodávateľov na preverovaní prác na diele objednávateľom a bez meškania vykoná opatrenia na odstránenie vytknutých vád a odchýlok od projektovej dokumentácie.
  9. umožní zástupcovi autorského dozoru (projektantovi) kontrolovať realizovanie diela.
  10. zodpovedá za čistotu a poriadok v okolí miesta realizácie diela a na stavenisku, a to počas celej doby zhotovovania diela; pre tento prípad na vlastné náklady zlikviduje stavebný odpad vzniknutý jeho činnosťou ako aj odstráni akékoľvek znečistenie okolia miesta realizácie diela vrátane priľahlých komunikácií.
  11. sa zaväzuje vypratať stavenisko do 15 dní odo dňa ukončenia realizácie diela.
  12. bude sa zúčastňovať objednávateľom organizovaných pravidelných operatívnych porád na úrovni zástupcov zmluvných strán a kontrolných dní zhotovovania diela. Kontrolný deň diela sa bude konať na písomné požiadanie zodpovedného zástupcu objednávateľa (technického dozoru).
  13. pri stavebných výrobkoch a iných veciach tvoriacich dielo, ktoré nie sú výslovne špecifikované v projektovej dokumentácií a/alebo v inej dokumentácii odovzdanej a odsúhlasenej objednávateľom zhotoviteľovi podľa zmluvy a/alebo v prípade ktorých objednávateľ o to požiada, je zhotoviteľ povinný pred zabudovaním do diela predkladať objednávateľovi k schváleniu príslušnú dokumentáciu. Objednávateľ sa k predloženej dokumentácii vyjadrí v primeranom čase umožňujúcom ich riadne posúdenie.
  14. nesmie svojou činnosťou v priebehu realizácie diela poškodiť alebo zničiť žiadne časti už existujúcich konštrukcií diela alebo zariadení a vybavenia objednávateľa, ktoré sa nachádzajú v interiéri budovy objednávateľa počas realizácie predmetu zmluvy; v prípade ich zničenia alebo poškodenia, je povinný ich uviesť bez zbytočného odkladu a na svoje náklady do pôvodného stavu pred zničením alebo poškodením.
  15. znáša nebezpečenstvo škody na zhotovovanom diele do doby odovzdania a prevzatia diela objednávateľovi v zmysle článku IV bod 3 zmluvy. Počas realizácie diela zhotoviteľ zabezpečí čistotu komunikácie a priľahlých komunikácií. V prípade znečistenia priľahlých miestnych komunikácií pri uskutočňovaní stavebných prác zhotoviteľ zabezpečí ich pravidelné a bezodkladné čistenie.
  16. sa zaväzuje zhotovovať dielo osobami spĺňajúcimi požiadavky na odbornú spôsobilosť uvedenú v Prílohe 5 tejto zmluvy.
  17. sa zaväzuje zabezpečiť stravovanie osôb (stavebných robotníkov) zhotovujúcich dielo mimo reštauračné a bufetové prevádzky objednávateľa.

**Článok VII**

**Subdodávatelia zhotoviteľa**

# Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v Prílohe 1 zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia zmeny.

# V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 pracovné dni pred jeho plánovaným využitím. Počas trvania zmluvy je zhotoviteľ oprávnený zmeniť subdodávateľa uvedeného v Prílohe 1 zmluvy výlučne na základe predchádzajúceho písomného oznámenia a následného písomného odsúhlasenia objednávateľom. Objednávateľ má právo odmietnuť odsúhlasiť subdodávateľa a požiadať zhotoviteľa o určenie iného subdodávateľa. Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v  zmluve uvedené podmienky.

# Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

# Za účelom preukázania splnenia povinnosti v zmysle predchádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe 1 zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

# V prípade, ak zhotoviteľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000 eur (slovom: päťtisíc eur) bez DPH za každé jednotlivé porušenie stanovenej povinnosti.

# V prípade omeškania zhotoviteľa so splnením povinnosti v zmysle bodu 4 tohto článku zmluvy, má objednávateľ právo na zmluvnú pokutu vo výške 500 eur (slovom: päťsto eur) bez DPH za každý aj začatý deň omeškania.

**Článok VIII**

**Súčinnosť objednávateľa**

* 1. Objednávateľ sa zaväzuje, že počas zhotovovania diela poskytne zhotoviteľovi potrebnú súčinnosť spočívajúcu najmä, nie však výlučne v odovzdaní doplňujúcich údajov, spresnení podkladov, vyjadrení a stanovísk, ktoré sú nevyhnutne potrebné na splnenie, zhotovenie predmetu plnenia zhotoviteľom.
  2. Súčinnosť pred začiatkom zhotovovania diela objednávateľ poskytuje formou:

1. definovania kvalitatívnych nárokov na dielo najmä umožnením obhliadky budovy objednávateľa,
2. definovania funkčných a prevádzkových požiadaviek objednávateľa na prevádzkyschopnosť budovy objednávateľa.
   1. Súčinnosť v priebehu zhotovovania diela objednávateľ poskytuje formou:
3. odovzdania potrebných podkladov, ktoré zásadným spôsobom môžu ovplyvniť zhotovenie diela resp. vykonanie predmetu zmluvy a ktoré má objednávateľ k dispozícií,
4. účasti na spoločných rokovaniach, operatívnych poradách a pracovných stretnutiach.
   1. Objednávateľ poskytne zhotoviteľovi súčinnosť v primeranej lehote stanovenej zhotoviteľom v písomnej výzve.
   2. Objednávateľ sa na vyzvanie zhotoviteľa zároveň zúčastní prerokovania diela v stave rozpracovanosti, konzultácií so zhotoviteľom a jeho subdodávateľmi, v primeranom čase poskytne svoje vyjadrenie, resp. odsúhlasenie a prípadné pripomienky k riešeniu predmetu plnenia tak, aby bolo možné včas ukončiť práce na celom diele.

**Článok IX**

**Zodpovednosť za vady a záručná doba**

1. Zhotoviteľ zodpovedá za vady diela v zmysle § 560 anasl. Obchodného zákonníka a za to, že dielo bude mať v čase odovzdania zhotoviteľom a prevzatia objednávateľom, ako aj po stanovenú záručnú dobu, technické vlastnosti zhodné s požiadavkami všeobecne záväzných platných predpisov, STN, STN EN, a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť diela).
2. Dielo má vady, ak nemá vlastnosti určené právnymi predpismi, ustanoveniami STN, STN EN, ak sa nevyhotoví podľa projektovej dokumentácie alebo ak nemá vlastnosti určené podľa požiadaviek objednávateľa uvedených v  zmluve.
3. Drobné odchýlky od projektovej dokumentácie, ktoré nemenia prijaté riešenie, ani nezvyšujú cenu diela, sa nepovažujú za vady, avšak musia byť zmluvnými stranami písomne odsúhlasené zápisom v stavebom denníku.
4. Záručná doba na dielo je 5 rokov. Záručná doba za dielo začína plynúť odo dňa protokolárneho odovzdania diela zhotoviteľom a prevzatia diela objednávateľom prostredníctvom protokolu o celkovom odovzdaní a prevzatí diela. Záručná doba pre každný jednotlivý celok, záber diela (podľa členenia uvedeného v článku I bod 4 zmluvy) je 5 rokov. Záručná doba jednotlivého pracovného celku, záberu začína plynúť odo dňa protokolárneho odovzdania a prevzatia časti diela (konkrétneho pracovného celku, záberu).
5. Náklady na odstránenie objednávateľom preukázaných vád diela znáša zhotoviteľ, okrem tých prípadov, ak ide o vady diela, ktoré zavinil objednávateľ.
6. Každá vada diela zistená objednávateľom počas záručnej doby musí byť bez zbytočného odkladu písomne oznámená zhotoviteľovi (ďalej len „reklamácia“). Objednávateľ je povinný v reklamácií uviesť najmä, nie však výlučne, popis vady, jej rozsah a pravdepodobné príčiny vzniku vady. Zhotoviteľ je povinný bez zbytočného odkladu po prijatí reklamácie od objednávateľa, najneskôr však do 24 hodín po prijatí reklamácie, zvolať reklamačné konanie konajúce sa za prítomnosti objednávateľa najneskôr do 3 pracovných dní od prijatia reklamácie zhotoviteľom, ktorého účelom bude prerokovanie predmetu reklamácie, oprávnenosti podania reklamácie a prijatie vzájomných dohôd za účelom vybavenia reklamácie a odstránenia vád. Zhotoviteľ na základe analýzy reklamácie bezodkladne poskytne objednávateľovi informácie o charaktere vady diela, jej rozsahu, dôvodoch a príčinách vzniku vady. V prípade, ak zodpovedným subjektom za vadu bude zhotoviteľ diela, potom zmluvné strany dohodnú spôsob a primeranú lehotu na odstránenie vady. Lehota bude dohodnutá zmluvnými stranami s ohľadom na posúdenie predmetu, rozsahu a časovej náročnosti nevyhnutných prác, ktorých predmetom bude odstránenie vady. Zhotoviteľ sa zaväzuje vykonať odstránenie vady diela v dohodnutej lehote podľa tohto bodu zmluvy.
7. V prípade, ak sa zmluvné strany nedohodnú na primeranej lehote na odstránenie vady podľa bodu 6 tohto článku zmluvy, je zhotoviteľ povinný v prípade, ak ide o vady diela brániace jeho užívaniu odstrániť bez zbytočného odkladu najneskôr do 48 hodín od uskutočnenia reklamačného konania v zmysle bodu 6 tohto článku zmluvy, ostatné vady v lehote 3 pracovných dní od uskutočnenia reklamačného konania v zmysle bodu 6 tohto článku zmluvy. V prípade nedostupnosti stavebného materiálu potrebného na odstránenie vady sa lehota na odstránenie vady predlžuje o čas dodania staveného materiálu zhotoviteľovi.
8. Zmluvné strany sa dohodli, že vadné súčasti diela sa prioritne odstraňujú dodaním novej súčasti diela, ak sa zmluvné strany nedohodnú inak.
9. V prípade, ak zhotoviteľ neodstráni vadu v dohodnutej dobe v zmysle bodu 6 alebo 7 tohto článku zmluvy, je objednávateľ oprávnený zabezpečiť jej odstránenie u tretej osoby na náklady zhotoviteľa bez vplyvu na poskytnutú záruku.
10. O dobu odstraňovania vád a pre dobu počas ktorej nie je možné dielo používať sa predlžuje doba poskytnutej záruky diela.

**Článok X**

**Poistenie**

1. Na zaistenie prípadných nárokov objednávateľa na náhradu škody vyplývajúcej z  zmluvy zhotoviteľ vyhlasuje, že má uzavreté poistenie zodpovednosti za škodu spôsobenú pri výkone činností podľa zmluvy. Zhotoviteľ je povinný na žiadosť objednávateľa preukázať ku dňu podpisu zmluvy, že má platné poistenie zodpovednosti za škodu s dohodnutou poistnou sumou najmenej **200 000** eur (slovom: dvestotisíc eur). Zhotoviteľ je zároveň povinný predmetné poistenie mať v platnosti a účinnosti po celú dobu zhotovovania diela vrátane záručnej doby stanovenej touto zmluvou.
2. Zhotoviteľ sa zaväzuje predložiť objednávateľovi platnú poistnú zmluvu, resp. poistný certifikát do 5 dní odo dňa nadobudnutia účinnosti zmluvy.
3. Zhotoviteľ uhradí objednávateľovi zmluvnú pokutu vo výške 330 eur (slovom: tristotridsať eur) bez DPH za každý aj začatý deň omeškania s plnením akéhokoľvek jednotlivého záväzku uvedeného v tomto článku zmluvy.

**Článok XI**

**Zmluvné sankcie**

1. V prípade omeškania zhotoviteľa so zhotovením diela v termínoch uvedených v článku II bod 2, v článku II bod 3 zmluvy a/alebo v termínoch uvedených v časovom harmonograme podľa Prílohy 2 zmluvy, je objednávateľ oprávnený uplatniť si u zhotoviteľa zmluvnú pokutu vo výške 1000 eur (slovom: tisíc eur) bez DPH, a to za každý aj začatý deň omeškania.
2. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 1000 eur (slovom: tisíc eur) bez DPH za každé jedno porušenie záväzku uvedeného v článku VI bode 2 zmluvy.
3. Za neodstránenie vady diela v lehote uvedenej v článku IX bode 6 alebo v článku IX bode 7 zmluvy, je objednávateľ oprávnený uplatniť si u zhotoviteľa zmluvnú pokutu vo 1000 eur (slovom: tisíc eur ) bez DPH, a to za každý aj začatý deň omeškania.
4. Za neuhradenie faktúry objednávateľom v termíne splatnosti, pokiaľ faktúra spĺňala všetky náležitosti, si zhotoviteľ môže uplatniť úrok z omeškania vo výške 0,025 % z neuhradenej fakturovanej čiastky za každý aj začatý deň omeškania.
5. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
6. Zmluvné pokuty podľa zmluvy sú splatné do 14 dní odo dňa doručenia faktúry druhej zmluvnej strane, ak nie je v zmluve uvedené inak.

**Článok XII**

**Okolnosti vylučujúce zodpovednosť (vyššia moc)**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky neumožňujúce realizáciu diela podľa príslušných technologických postupov a noriem a pod.).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. V prípade vyššej moci musí zhotoviteľ bez meškania a nie neskôr ako do 5 dní odo dňa výskytu vyššej moci oznámiť objednávateľovi pôsobenie a charakter vyššej moci.

**Článok XIII**

**Ukončenie zmluvy**

1. Zmluvu je možné ukončiť z týchto dôvodov:
2. písomnou dohodou zmluvných strán,
3. písomným odstúpením od zmluvy ktoroukoľvek zo zmluvných strán,
4. písomnou výpoveďou objednávateľa s trojmesačnou výpovednou lehotou bez udania dôvodu.
5. Zmluvné strany sú oprávnené odstúpiť od zmluvy:
6. ak ide o nepodstatné porušenie zmluvy v zmysle § 346 Obchodného zákonníka,
7. ak ide o podstatné porušenie zmluvy definované v zmluve alebo v Obchodnom zákonníku.
8. Za podstatné porušenie povinnosti zhotoviteľa sa rozumie aj:
9. omeškanie zhotoviteľa viac ako 30 dní s realizáciou (zhotovením) diela alebo časti diela oproti termínu uvedenom v časovom harmonograme podľa Prílohy 2 zmluvy,
10. zhotoviteľove porušenie záväzku podľa článku II bod 3 zmluvy, a to, ak zhotoviteľ nezhotoví dielo do 24 mesiacov odo dňa zriadenia staveniska diela,
11. ak zhotoviteľ vykonáva dielo vadne (v rozpore s projektovou dokumentáciou, STN a/alebo pokynmi objednávateľa) a napriek písomnému upozorneniu objednávateľa vo vadnom vykonávaní diela pokračuje alebo vadu neodstráni v  lehote primerane stanovenej objednávateľom v zmysle článku IV bodu 6 zmluvy,
12. podstatné porušenia zmluvy definované v iných ustanoveniach zmluvy.
13. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
14. Výpovedná lehota podľa bodu 1 písm. c) tohto článku zmluvy začína plynúť prvým dňom mesiaca nasledujúceho po mesiaci po doručení výpovede zhotoviteľovi.
15. Objednávateľ môže odstúpiť od zmluvy aj v súlade s § 19 zákona o verejnom obstarávaní.
16. Každá zo zmluvných strán je oprávnená odstúpiť od zmluvy, pokiaľ jej to umožňuje zákon č. 315/2016 Z. z.

**Článok XIV**

**Riešenie sporov**

Zmluvné strany sa dohodli, že všetky spory, ktoré vzniknú z zmluvy či v súvislosti s touto zmluvou budú riešiť predovšetkým vzájomnou dohodou. V prípade, že sa nepodarí takéto spory vyriešiť dohodou, je ktorákoľvek zmluvná strana oprávnená podať na miestne a vecne príslušný súd v Slovenskej republike návrh, aby súd o takomto spore rozhodol.

**Článok XV**

**Záverečné ustanovenia**

1. Zmluvné strany sa dohodli, že písomná korešpondencia bude zasielaná na adresy uvedené v záhlaví zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví zmluvy, resp. na inú adresu písomne oznámenú druhej zmluvnej strane.
2. Zmluvné strany sa zaväzujú, že budú postupovať s odbornou starostlivosťou a v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu zmluvy.
3. Zmluvné strany sa dohodli, že v prípade ak bude niektoré z jednotlivých ustanovení zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
4. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
5. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
6. Právne vzťahy zmluvných strán výslovne neupravené v  zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s nimi súvisiacimi.
7. Túto zmluvu možno meniť výlučne formou písomných číslovaných dodatkov k  zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
8. Zmluva je vyhotovená v piatich rovnopisoch, jeden rovnopis je určený pre zhotoviteľa a štyri rovnopisy sú určené pre objednávateľa. Všetky rovnopisy sú považované za rovnocenné.
9. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
10. Objednávateľ pri spracúvaní osobných údajov dotknutých osôb zhotoviteľa pre účely plnenia zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
11. Zhotoviteľ sa zaväzuje prípadné zmeny právneho stavu, ktoré by mohli mať vplyv na plnenie podmienok zmluvy, oznámiť písomne objednávateľovi najneskôr 10 dní pred predpokladanou zmenou.
12. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
13. Neoddeliteľnou súčasťou zmluvy je nasledujúca príloha:

Príloha 1 – Zoznam zhotoviteľových subdodávateľov

Príloha 2 – Časový harmonogram

Príloha 3 – Položkový rozpočet ceny za dielo

Príloha 4 – Projektová dokumentácia

Príloha 5 – Zoznam odborne spôsobilých osôb

Za objednávateľa: Za zhotoviteľa:

V Bratislave, dňa \_\_.\_\_.2021 V <vyplní uchádzač>, dňa \_\_.\_\_.2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

**Príloha 1 zmluvy**

**Zoznam zhotoviteľových subdodávateľov**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo subdodávateľa a IČO** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |

**Príloha 2 zmluvy**

**Časový harmonogram**

*<vyplní uchádzač>*

**Príloha 3 zmluvy**

**Položkový rozpočet ceny za dielo**

Položkový rozpočet s výkazom výmer

*<vyplní uchádzač>*

**Príloha 4 zmluvy**

**Projektová dokumentácia**

**Príloha 5 zmluvy**

**Zoznam odborne spôsobilých osôb**

*Stavbyvedúci*

**1. Meno, priezvisko: <**vyplní uchádzač**> -**

Táto osoba musí mať:

- odbornú spôsobilosť na činnosť stavbyvedúceho odborného zamerania v odbore Pozemné stavby podľa zákona č.138/1992 Zb. o autorizovaných architektoch a autorizovaných stavebných inžinierov v znení neskorších predpisov

- odbornú skúsenosť s rekonštrukciou budov v zákazkách v súhrnnej hodnote min. 2 000 000,- eur bez DPH

*Odborne kvalifikované osoby*

**2. Meno, priezvisko: <**vyplní uchádzač**>**

Táto osoba musí mať:

- oprávnenie na práce so systémom SikaCar Deck OneShot (alebo ekvivalentom) – za horúca striekaná povrchová úprava, aplikovaním elastických membrán na báze Polyurea

**3. Meno, priezvisko: <**vyplní uchádzač**>**

Táto osoba musí mať:

- oprávnenie na práce so systémom SikaCar Deck OneShot (alebo ekvivalentom) – za horúca striekaná povrchová úprava, aplikovaním elastických membrán na báze Polyurea

**4. Meno, priezvisko: <**vyplní uchádzač**>**

Táto osoba musí mať:

- oprávnenie na práce so systémom SikaCar Deck OneShot (alebo ekvivalentom) – za horúca striekaná povrchová úprava, aplikovaním elastických membrán na báze Polyurea